Сүү хувьцаат компани

thumb

Сүү хувьцаат компани нь үйлдвэрлэл, худалдааны чиглэлд 720 гаруй ажилтан, албан хаагчтай хоногт 130-200 тонн сүү, сүүн бүтээгдэхүүн боловсруулах хүчин чадалтайгаар 70 гаруй нэр төрлийн бүтээгдэхүүн үйлдвэрлэн 4,200 цэгт хүрч зах зээлд нийлүүлж байна. Орчин үеийн сүүний чанар, хүртээмжийг нэмэгдүүлэх чиглэлээр малчдыг хоршоожуулах хөтөлбөр хэрэгжүүлж, өнөөдрийн байдлаар 29 сүү бэлтгэлийн хоршоо тогтвортой үйл ажиллагаагаа ханган ажиллаж байна. Мөн сүү хувьцаат компани нь сүү бэлтгэл нэгдсэн системийг Улаанбаатар хот орчмын 350 км-ийн радиуст байрлах 6 аймгууд болох Төв, Дархан, Сэлэнгэ, Орхон, Хэнтий аймгуудын нийт 30 гаруй чиглэлийн 2,500 гаруй сүү бэлтгэн нийлүүлэгч, малчид фермерүүдээс жилийн 4 улирал тасралтгүй сүүгээ татан авч байна.

 Түүх 
Монгол Улсын ууган үйлдвэр Сүү ХК нь 1958 онд ЗХУ-ын техник, технологи дээр суурилан хоногт 30 тонн сүү боловсруулах хүчин чадалтайгаар нийслэлийн хүн амыг сүү, сүүн бүтээгдэхүүнээр хангах зорилгоор анх байгуулагдаж байсан түүхтэй. 1985 онд шинэ байршилд нүүж, тоног төхөөрөмжийн шинэчлэлт хийсэн. 1991 оноос зах зээлийн нийгэмд шилжих үеэр хувьцаат компани болсон бөгөөд 1997 онд Монголын хөрөнгийн биржид бүртгэгдсэн.

 Үнэт зүйлс алсын хараа 
Компанийн гол үйл ажиллагаа нь дотоодын зах зээлд болон олон улсын стандартын дагуу сүү, сүүн бүтээгдэхүүн үйлдвэрлэх, борлуулах, хүн амыг эрүүл хүнсээр тогтвортой хангахад чиглэгддэг.

Алсын хараа: МОНГОЛ СҮҮГЭЭР ДЭЛХИЙГ УНДААЛНА

Эрхэм зорилго: УЛАМЖЛАН ИРСЭН СҮҮН СОЁЛЫГ ОРЧИН ҮЕИЙН ХЭРЭГЦЭЭНД НИЙЦҮҮЛЭН ТҮГЭЭНЭ

Үнэт зүйлс: 66 ЖИЛИЙН ТУРШЛАГА ЭРҮҮЛ ХҮН АЮУЛГҮЙ АЖИЛЛАГАА ИТГЭЛ ДААСАН ЧАНАР ЧАДВАРЛАГ ХАМТ ОЛОН

 Түүхэн товчоон 
ОнҮйл явдал1958Сүүний үйлдвэр нэртэйгээр анх үүсгэн байгуулагдсан.1985Барилга, тоног төхөөрөмжийн шинэчлэл хийж, шинэ үйлдвэр ашиглалтад оров.1991Төрийн өмч давамгайлсан хувьцаат компани болов1997Бүтэц, зохион байгуулалтын шинэчлэл хийж, 175 ажилтантайгаар, 20 гаруй нэр төрлийн сүү, сүүн бүтээгдэхүүн үйлдвэрлэдэг болсон байна.2005Бүрэн хувьчлагдаж, компанийн шинэчлэлийн эрин үе эхлэв2009Хоногт 200 тонн сүү, сүүн бүтээгдэхүүн үйлдвэрлэх хүчин чадал бүхий аппаратны цехийг шинэчлэв.
Хэнтий аймгийн Батширээт суманд сүү боловсруулах салбар үйлдвэр ашиглалтанд орж, нээлтээ хийв.2011ISO 9001:2008 батламжийг SAI GLOBAL байгууллагаас гардан авлаа.2011Орхон аймгийн Эрдэнэт хот дахь “Эрдэнэт Сүү Эко” ХХК-ийг ашиглалтанд оруулж, баруун бүсийн аймгуудыг сүү, сүүн бүтээгдэхүүнээр хангаж эхлэв.2015Сэлэнгэ аймгийн Мандал суманд голштейн үүлдрийн 300 үнээ бүхий “Макс-Агро” эрчимжсэн МАА-н цогцолбор ферм байгуулагдан, нээлтээ хийв2016Орчин үеийн дэвшилтэт технологи бүхий тетрапак асептик шугамыг үйлдвэрлэлд нэвтрүүлж, сүү ариутган савлах шугамыг шинэчлэн, элекстер савлагаатай сүү, тарагны үйлдвэрлэлийг автоматжуулах зэргээр техник технологийн томоохон шинэчлэлүүдийг хийв.2017Сүү ХК-ийн хувьцаагаар баталгаажсан, нийт 6 тэрбум төгрөгийн үнийн дүн бүхий “Сүү Бонд”-ыг арилжаалж, үйлдвэрлэлийн шинэ төрлийн савлагааны шугам нэвтрүүлэх хөрөнгө оруулалтыг татсан төдийгүй Монголын хөрөнгийн биржийн түүхэнд хамгийн богино хугацаанд, хамгийн өндөр дүнтэй бондыг нээлттэй зах зээл дээрээс амжилттай босгож чадлаа.2018Компанийн түүхт 60 жилийн ой тохиов2024СХД-ийн 29-р хороонд 1984 онд анхны шаваа тавьснаас хойш өмч хувьчлалаар оффисын барилгаа алдаж байсан бол 18 жилийн дараа эргүүлэн авч, шинэчлэн засварлаж шинэ оффистоо оров.2024Ажилчдын хүүхдүүдийн 120 ортой Мөрөөдлийн цэцэрлэг, фитнесс ашиглалтад оров.

 Үйлдвэрлэл ба хүчин чадал 
Компанийн сүү боловсруулах хүчин чадал өнөөдөр хоногт 130–200 тонн бөгөөд 70 гаруй нэр төрлийн бүтээгдэхүүн үйлдвэрлэж, улсын хэмжээнд 4,200 цэгт хүргэн нийлүүлдэг. 2024 онд нийт 28.9 сая литр сүү бэлтгэн авсан нь 68 жилийн түүхэн дэх хамгийн өндөр үзүүлэлт байлаа​.

 Хөрөнгө оруулалт ба шинэчлэл 
2024 онд Сүү ХК нийт 13 томоохон төсөл хэрэгжүүлж, дэд бүтцээ хоёр дахин нэмэгдүүлэх Suu 2.0 төслөө эхлүүлсэн. Үүнд:

 Аммиакийн хөргөлтийн систем
 Автомат CIP систем
 Таргийн найрлага бэлтгэх автомат төхөөрөмж
 Шинэ оффисын барилга
 “Мөрөөдлийн цэцэрлэг” байгууламж 

 Бүтээгдэхүүн ба инноваци 
Сүү ХК нь “HiFit”, “GoFit”, “ProFit” зэрэг пробиотикт баялаг бүтээгдэхүүнүүдийг Италийн Sacco Systems компанитай онцгой эрхийн гэрээний дагуу үйлдвэрлэж эхэлсэн. Мөн “Suuper” хүүхдэд зориулсан сүү, “Амтлаг” хөлдөөсөн тараг, “Amore” зайрмаг зэрэг инновац шингээсэн шинэ төрлүүдийг зах зээлд нэвтрүүлээд байна​.

 Нийгмийн хариуцлага ба Боловсролын дэмжлэг 
Сүү ХК нь хөдөө орон нутгийн 2500 гаруй малчин, фермертэй хамтран ажиллахаас гадна:

 120 хүүхдийн “Мөрөөдлийн цэцэрлэг” байгуулсан
 Их, дээд сургуулийн оюутнуудад 100% сургалтын төлбөрийн тэтгэлэг олгодог.
 ХААИС, ШУТИС, МУИС зэрэг их дээд сургуулиудтай мэргэжлийн хамтын ажиллагаа явуулдаг.
 Өсвөрийн шатарчдын тэмцээнийг жил бүр зохион байгуулладаг.

 Санхүүгийн үзүүлэлтүүд 

 2024 онд борлуулалтын орлого: 192.4 тэрбум ₮
 Цэвэр ашиг: 16 тэрбум ₮
 Хувьцаа эзэмшигчдийн тоо: 13,000 гаруй
 2024 оны ногдол ашиг: нийт 4.8 тэрбум ₮-ийг тараасан​.

 Бирж: Монголын хөрөнгийн бирж
 Тикер: SUU
 Арилжаанд оролцож буй нийт хувьцаа: 344     сая ширхэг
 Зах зээлийн үнэлгээ (2024 оны 12 сарын байдлаар): 151.5 тэрбум ₮

 Шагнал ба амжилт 

 “Хүнсний манлай үйлдвэр”
 “Оны шилдэг ААН” (Мөнгөн Меркури)
 “Топ 100 аж ахуйн нэгж”-т дахин нэрлэгдсэн
 “Ард түмний хүнс – 2025” шагналын эзэн

 Эх сурвалж 

Гадаад холбоос